**Jelling** je selo u Danskoj koje se nalazi u općini Vejle, Središnji Jutland, oko 10 km sjeverozapadno od grada Vejle. Naselje je najslavnije po tzv. Jelinškom kamenju, tj. kamenim runama, grobnim humcima i Jelinškoj crkvi, koji su upisani na UNESCO-v popis mjesta svjetske baštine u Europi 1994. godine.

Danas je "Jelingški glazbeni festival" treći glazbeni festival u Danskoj po veličini, a škola *Bredagerskolen* najveća u općini Vejle s oko 810 učenika (2009.). Jelling je željezničkom prugom Herning - Vejle povezan jednosatnom vožnjom do pruge Fredericia - Struer, dva sata od Kopenhagena.

Gormov runski kamen
Haraldov runski kamen

Povijest
--------

Jelingška crkva
Jeling je navodno osnovan u 7. stoljeću, a u njemu se nalaze brojni spomenici koji datiraju u 10. i 11. stoljeće, od kojih je najpoznatiji Sjeverni humak (958.-59.) za koji se vjeruje da je bio počivalište prvog Danskog kralja, Gorma. Ispod njega se nalazi veliki kameni brod s kraja 9. stoljeća, te dva kamena s vikinškim runama. Uz njih je Gormov sin, Harald I. Danski, izgradio drvenu crkvu 965. godine u kojoj je 966. godine sahranio tijelo oca.

Jelling je do Općinskih reformi u Danskoj 2007. godine bio središte Općine Jelling koja je tada ukinuta. Dana 7. siječnja 2003. godine, općina Jelling je bila prva u Danskoj koja je omogućila svojim stanovnicima bežičnu internetsku širokopojasnu vezu do 4 Mbit, i to do 10 km udaljenosti od središta mjesta.

Znamenitosti
------------

Jelingško kamenje su dva masivna kamena s runama iz 10. stoljeća od kojih je stariji i manji dao podići posljednji poganski danski kralj Gorm u spomen na svoju ženu Thyru. Rune sa ovog kamena su najpoznatije u Danskoj. Njegov natpis veli:

> Kralj Gormr je napravio ovaj spomenik u sjećanje na svoju ženu Thyrvé, ukras Danske.
> 
> 

Drugi, veći u obliku trostrane piramide koji s dvije strane ima isklesane reljefe, a s treće natpis runama, podigao je Harald I. Danski, prvi kršćanski vladar Danske i Norveške, u spomen na svoje roditelje Gorma i Thyru. Reljefi prikazuju ornamentalne životinjske forme, tj. zmiju obmotanu oko lava, te sofisticirane uzorke pletera, ali i kršćansku temu Raspeća. Njegov natpis navodi:

> Kralj Haraldr je naredio da se napravi ovaj spomenik u sjećanje na Gormra, njegova oca, i u sjećanje na Thyrvé, njegovu majku; Haraldr koji je za sebe osvojio cijelu Dansku i Norvešku i načinio Dance kršćanima.
> 
> 

Jelingški kameni brod je svetište iz 9. stoljeća u obliku uspravnog kamenja poredanog na zemlji u obliku broda, između dva kraljevska humka koje je Harald I. podigao svojim roditeljima. Danas je uglavnom uništen, a izvorno je bio dug 170 metara, što ga čini najvećim pronađenim kamenim brodom.

Jelingška crkva je kamena crkva iz 1100. godine koja je izgrađena na mjestu starije kamene crkve koju je Harald I. Danski podigao u 10. stoljeću.

Izvori
------

1. ↑  „Internetska povezanost". Arhivirano iz originala na datum 2011-07-19. Pristupljeno 2013-01-11.
2. ↑  Jelingško kamenje na Encyclopædia Britannica. Posjećeno 22. prosinca 2010. ()
3. ↑  Lis Jacobsen i Erik Moltke, *Danmarks Runeindskrifter*, 1941.-42. Kopenhagen: Ejnar Munksgaards Forlag.
4. ↑  Samnordisk runtextdatabas - Skandinavska baza runskih natpisa, DR 42 () Šablon:Dan icon
5. ↑  Pamela Crabtree, *Medieval Archaeology: An Encyclopedia*, London/New York: Garland, 2000. ISBN 0-8153-1286-5, str. 281.

* C. Michael Hogan, *Jelingško kamenje* na The Megalithic Portal. Posjećeno 22. prosinca 2010. ()
* Anne Pedersen, *"The Jelling Monuments - Ancient royal memorial and modern world heritage site" in Runes and Their Secrets: Studies in Runology*, ed. Marie Stoklund, Michael Lerche Nielsen, Bente Holmberg and Gillian Fellows-Jensen, Copenhagen: Museum Tusculanum/University of Copenhagen, 2006. ISBN 87-635-0428-6, str. 283.-314. te 302.

Vanjske poveznice
-----------------

* Službena stranica Arhivirano 2010-05-06 na Wayback Machine-u

### Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Jelling** |